Die with a Smile

Die with a Smile (inglizchadan Tabassum ila oʻlmoq) – amerikalik qoʻshiqchilar Lady Gaga va Bruno Marsning qoʻshigʻi. Dastlab alohida singl sifatida 2024-yil 16-avgustda Streamline va Interscope Records leybllarida chiqarilgan, lekin keyinchalik Gaganing Mayhem (2025) albomiga kiritilgan. Mars, Gaga, Dernst „D’Mile“ Emil II, Andrew Watt va James Fauntleroy tomonidan yozilgan va birinchi toʻrtlik prodyuserlik qilingan singldir.

Mars Gagani yangi musiqa ustida ishlayotgan studiyasiga taklif qilishi bilan hamkorlik yuzaga kelgan. Mars Gagaga tayyor trekni taqdim etadi va duet oʻsha kuni qoʻshiqni yozib olishni yakunlaydi. Trek bilan bir vaqtda Mars va Daniel Ramos tomonidan suratga olingan musiqiy video ham chiqariladi, unda duet qoʻshiqni retro sahnada ijro etadi.

„Die with a Smile“ qoʻshigʻi AQSH, Malayziya, Yangi Zelandiya, Singapur chartlarida birinchi oʻrinni egallaydi va Billboard Global 200 chartida 18 ta rekord haftada birinchi oʻrinni egalladi. Bundan tashqari, qoʻshiq Avstraliya, Boliviya, Kanada, Xorvatiya, Daniya, Gonkong, Islandiya, Irlandiya, Latviya, Lyuksemburg, Yaqin Sharq va Shimoliy Afrika, Niderlandlar, Norvegiya, Paragvay, Peru, Filippin, Portugaliya, Shvetsiya, Shveysariya, Tayvan, Buyuk Britaniyada, shuningdek, Braziliya, El-Salvador, Panama va San-Marinoda kuchli oʻntalikka kirgan. Qoʻshiq tanqidchilarning ijobiy baholariga sazovor boʻladi, ular ikkala ijrochining ovozi va uygʻunligini yuqori baholaydilar. „Die with a Smile“ qoʻshigʻi, shuningdek, „Yilning eng yaxshi qoʻshigʻi“ va „Eng yaxshi pop duet/guruh ijrosi“ nominatsiyalarida 67-Gremmi mukofotiga nomzod boʻlgan va ikkinchi yoʻnalishda gʻolib chiqqan.
 Manbalar 

 Havolalar  

Turkum:Lady Gaga qoʻshiqlari